નવી દિલ્હીઃ આંતરરાષ્ટ્રીય બજારમાં બ્રેંટ ક્રૂડના ભાવ 80 ડોલર પ્રતિ બેરલની પાર નીકળી ગયા હતા. નવેમ્બર 2014 બાદ આમ પહેલીવાર ક્રૂડ 80 ડોલર પ્રતિ બેરલની પાર ચાલ્યો ગયો છે. જાણકારોનું કહેવું છે કે એકતરફ ઓપેક અને રશિયાએ પ્રોડક્શન ઘટાડી દીધું છે તો બીજી બાજુ માર્કેટમાં ઈરાન દ્વારા પણ સપ્લાયમાં ઘટાડો થવાના કારણે ડર વધ્યો છે. અને આની સીધી અસર કીમતો પર જોવા મળી છે. ગત વર્ષે ક્રૂડના ભાવ 60 ટકાથી વધારે વધી ગયાં હતાં. તો વર્ષ 2018માં અત્યાર સુધી ક્રૂડમાં 20 ટકા જેટલી તેજી જોવા મળી છે. આની અસરરુપે ભારતના સ્થાનિક બજારોમાં પણ ઇંધણના ભાવ વધી શકે છે.